OpenLLM-France/wikimedia huggingface dataset:
# American Guerrilla in the Philippines

American Guerrilla in the Philippines Fritz Langek 1950ean zuzendutako lana da. Enkarguzko filma izan zen, izan ere zuzendariak ez zuen esku hartzerik ez produkzioan, ez gidoiaren diseinuan. Filma Filipinetan egin zuten oso-osorik, berrogeita zortzi egunean.

## Argumentua

* Oharra: Atal honek istorio osoa edo amaiera argitzen du.
Bigarren Mundu Gerra. Chuck Palmer alfereza (Tyrone Power) Filipinetara ailegatu da japoniarrek haren ontzia hondoratutakoan. MacArthur generala noiz ailegatuko, tarte horretan gerrilla antolatzen jardungo du.

## Aktoreak

* Tyrone Power ... Chuck Palmer alfereza
* Micheline Presle ... Jeanne Martinez
* Tom Ewell ... Jim Mitchell
* Robert Patten ... Lovejoy
* Tommy Cook ... Miguel
* Juan Torena ... Juan Martinez
* Jack Elam ... Esataria
* Robert Barrat ... Douglas MacArthur generala

## Kanpo estekak

* (Ingelesez) American Guerrilla in the Philippines' IMDb atarian
* Datuak: Q1194214
# American Gangster (filma)

American Gangster (euskaraz Amerikar Gangsterrak) 2007ko Ridley Scott ingeles zinema zuzendariaren thriller filma bat da. Mark Jacobson idazlearen "The Return of Superfly" eleberrian oinarritua dago eta Vietnamgo Gerra garaiko Frank Lucas droga-trafikatzailea eta haren droga-inperioa suntsitu nahi duen Richie Roberts detektibearen bizitzetan oinarritua dago. Bertan, Russell Crowe, Denzel Washington, Josh Brolin, Chiwetel Ejiofor, Ted Levine, Yul Vazquez, Armand Assante, Ruby Dee, Lymari Nadal, Carla Gugino eta Cuba Gooding Jr. aktoreek antzeztu zuten.

## Argumentua

1968, New York. Frank Lucas (Denzel Washington) Harlem auzoko droga-trakikatzaile baten hitz gutxiko auto-gidari bat da. Ustekabean bere buruzagia hiltzean, Frank aukeraz baliatu eta bere droga-inperioa eraikiko du. Bere talentuari esker, hiriko droga-trafikatzaile nagusia bilakatuko da, ez bakarrik kaleak kalitate hobeagoko produktuez betez, baita gizon publiko oso errespetatua bilakatuz ere. Richie Roberts (Russell Crowe), kaleak ongi ezagutu eta bere zintzotasunaren ondorioz marginatua dagoen polizia-detektibe bat da, ohiko kaleetako droga-klanetatik at dagoen ezkutuko norbait boterera igotzen ari dela jabetuko da. Bai Robertsek nahiz Lucasek gainontzekoengandik urruntzen dituen kode etiko bat elkarbanatzen dute, ondorioz, Legearen bi aldetara dauden bi pertsona bakartiak dira. Elkar topatzen direnean, bien arteko talka eta borroka sahieztuezina izango da.

## Aktoreak

* Denzel Washington: Frank Lucas.
* Russell Crowe: Richie Roberts detektibea
* Ted Levine: Lou Toback kapitaina
* Cuba Gooding Jr.: Nicky Barnes.
* Josh Brolin: Reno Trupo detektibea
* Clarence Williams III: Ellsworth "Bumpy" Johnson.
* T.I.: Steve Lucas.
* Carla Gugino: Laurie Roberts.
* Common: Turner Lucas.
* Idris Elba: Tango.
* John Ortiz: Javier Rivera detektibea
* Chiwetel Ejiofor: Huey Lucas.
* Norman Reedus: Norman Reilly detektibea
* Lymari Nadal: Eva Kendo Lucas.
* Roger Guenveur Smith: Nate.
* John Hawkes: Freddie Spearman detektibea
* RZA: Moses Jones detektibea
* Yul Vazquez: Alfonso Abruzzo detektibea
* Malcolm Goodwin: Jimmy Zee.
* Ruby Dee: Mama Lucas.
* Ruben Santiago-Hudson: Doc.
* Armand Assante: Dominic Cattano.
* Jon Polito: Rossi.
* Ric Young: Khun Sa.

## Kanpo estekak

* American Gangster filmarEN IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q270351
# American Gigolo

American Gigolo (euskaraz Amerikar Gigoloa) 1980ko Paul Schrader estatubatuar zinema zuzendariaren drama filma bat da. Richard Gere, Lauren Hutton, Hector Elizondo, Nina Van Pallandt eta Bill Duke aktoreek antzeztu zuten.
Izenburuako ongi digoen gisa gigolo edo konpainiako gizonezko baten gorabeherak kontatzen dituen filma da. Filma honi esker Richard Gere nazioarteko sex symbol eta izar ospetsu bilakatu zen. Bitxikeria gisa, aurretik, garai hartan aski ospetsuak ziren Christopher Reeve eta John Travolta aktoreek filma honetako protagonista antzezteari uko egin zioten.
Bi Urrezko Globo Sariren izendapenak jaso zituen, soinu banda eta abesti onenarena.

## Argumentua

Oharra: Atal honek istorio osoa edo amaiera argitzen du.
Julian Kay (Richard Gere) Los Angeles hiriko hogeitamar urte pasatxo dituen itxura ederreko gizon erakargarri, kultu eta buruargia da, inguruko emakumeak hainbeste erakartzen dituen ezaugarri guzti hauek prostituzioan lan eginez bizitzeko erabiliko ditu. Bere managerra Anne da, hark bere zerbitzuen truk ongi ordainduko dioten emakumezko bezero aberatsak topatzen dizkio. Julianen bezeroetako bat Michelle da (Lauren Hutton), politikari ezagun baten emaztea. Bere lanetako batean, Julianek negoziogizon aberats batek hala eskatuta haren emaztearekin oheratuko da. Baina handik bi egunera egunkarietan berarekin oheratu zen emakume hura erailta topatu dutela irakurriko du.

## Aktoreak

* Richard Gere: Julian Kaye
* Lauren Hutton: Michelle Stratton
* Hector Elizondo: Sunday inspektorea
* Nina Van Pallandt: Anne
* Bill Duke: Léon
* Brian Davies: Charles Stratton
* K Callan: Lisa Williams
* Tom Stewart: M. Rheiman
* Patricia Carr: Judy Rheiman
* David Cryer: Tinent Curtis
* Carole Cook: Dobrun andrea
* Carol Bruce: Sloan andrea
* Frances Bergen: Laudner andrea
* Macdonald Carey: Hollywoodeko aktorea
* William Dozier: Michellen abokatua
* Richard Derr: M. Williams

## Kanpo estekak

* American Gigolo filmaren IMDBko fitxa irakurgai (Ingelesez)
* Datuak: Q692720
# Analfabetoa idazle

Analfabetoa idazle (jatorrizko frantsesez "L’Analphabète") (2004), Agota Kristofen oroimen liburua da. Egilea bere bizitzan oinarritu zen orri hauek idazteko. Hungarian Bigarren Mundu Gerrak, sobietarrek, eta Gerra Hotzak eragindako gerra, heriotza, gosea eta txirotasuna ezagutu zituen. Ahizpa bikia jaioterrian utzita erbesteratu behar izan zuen. Gertaera hauetako asko islatzen ditu liburuak. 2008an Sifiane El Asad Je lis izenburuarekin antzerkirako bertsioa egin zuen.

## Edukia

Hamaika atal laburretan jasotzen ditu egileak bere bizitzaren une erabakigarrienak. Bere ibilbe neketsua izan zen: Hungariatik, han jaio baitzen, Austriara, eta handik Suitzara emigratu zuenean lau hilabeteko bere alabarekin, hungarieraz irakurtzen zuen, eta asko; baina gero, frantsesez idatziko zuen bere literatur obra osoa. Liburu honetan, ama hizkuntzaz eta “hizkuntza etsaiez” dihardu (alemana eta errusiera, baita frantsesa bera ere) besteak beste, idazkera minimalista batez ondutako kontakizun autobiografiko zorrotz, gupidagabe eta doi batean. Liburua laburra da, 50 orri bakarrik, baina eduki sakonekoa. Orri gutxi hauetan Europako XX. mendeko historia antzeman egingo dugu egilearen bizipenen bidez.

## Kapituluak

* "Hasieratik"
* "Ahozkotik idatzira"
* "Poemak"
* "Pailazokeriak"
* "Ama-hizkuntza eta hizkuntza etsaiak"
* "Stalinen heriotza"
* "Oroimena"
* "Deserrituak"
* "Basamortua"
* "Nola egiten da bat idazle?"
* "Analfabetoa"

## Euskarazko bertsioa

2020an Alberdania argitaletxea plazaratu zuen. Bertsioa Eskarne Mujikak prestatu zuen.

## Erreferentziak

* ↑ L'Analphabète, Éditions Zoé, 2004, ISBN|978-2881825125
* ↑ https://www.elkar.eus/es/liburu_fitxa/analfabetoa-idazle/kristof-agota/9788498686395

## Kanpo estekak

* (Frantsesez):Antzezlanean oinarritutako liburuari buruzko komentarioak You Tuben.
# Analisi funtzional

Analisi funtzionala analisi matematikaren adar bat da, limite estrukturaren bat duten bektore espazioak aztertzen dituena (produktu eskalarra, norma edo topologia adibidez). Sustrai historikoak transformatuetan ditu, Fourier-en transformatuan esaterako, eta ekuazio diferentzial eta ekuazio integralen azterketan. Funtzional hitza bariazioen kalkulutik dator, eta argumentu gisa funtzio bat duen funtzioari egiten dio erreferentzia, hau da, funtzio-espazioetan definituriko funtzioei.
Analisi funtzionalera sarrera liburu modernoetan, bektore-espazio normatu osoen azterketarekin hasten dira, zenbaki errealen edo konplexuen gainean. Espazio horiei Banachen espazioak deitzen zaizkie. Hilberten espazioak dira horietako adibide garrantzitsu batzuk, non norma produktu eskalar batetik eratorria den. Espazio hauen berezitasunetako bat, aljebra linealarekin alderatuz, infinitu dimentsioetan lan egiteko aukera ematen dutela da. Hau funtsezkoa da esaterako mekanika kuantikoaren formulazio matematikoan. Orokortuz, gaur egun beste azterketa batzuk kokatzen dira analisi funtzionalean: Fréchet-en espazioak eta beste bektore-espazio lokalki konbexuak, baita topologikoak ere.
Analisi funtzionalean aztertzen den alderdi garrantzitsu bat Banach eta Hilbert-en espazioetan definitutako eragile lineal jarraituak dira. Horiek eramaten dute, modu naturalean, C* aljebrara eta eragiletako beste aljebra batzuetara.

## Erreferentziak

* Yosida, K.: Functional Analysis, Springer-Verlag, 6th edition, 1980
* Schechter, M.: Principles of Functional Analysis, AMS, 2nd edition, 2001
* Hutson, V., Pym, J.S., Cloud M.J.: Applications of Functional Analysis and Operator Theory, 2nd edition, Elsevier Science, 2005, ISBN 0-444-51790-1
* Dunford, N. and Schwartz, J.T. : Linear Operators, General Theory, and other 3 volumes, includes visualization charts
* Brezis, H.: Analyse Fonctionnelle, Dunod
* Sobolev, S.L.: Applications of Functional Analysis in Mathematical Physics, AMS, 1963
* Lebedev, L.P. and Vorovich, I.I.: Functional Anlysis in Mechanics, Springer-Verlag, 2002

## Kanpo estekak

* Datuak: Q190549
* Multimedia: Functional analysis / Q190549
# Analfabetismo funtzional

Analfabetismo funtzionala edo iletrismoa irakurtzeko, idazteko eta oinarrizko kalkuluak (batuketak, kenketak, biderketak...) egiteko aparteko zailtasuna da, eguneroko bizimoduari aurre egitea eragozten duena. Beraz, analfabetismoaren adieratik bereizten da, analfabetismoa irakurtzeko eta idazteko gaitasunik ez izatea delako.
Hedapenaz, analfabeto funtzional direla esaten da irakurtzen eta oinarrizko kalkuluak egiten jakin badakiten pertsonei buruz, baina horrelako kontuetan batere arituak ez direnean, eta ozta-ozta moldatzen direnean.

## Ikus, gainera

* Analfabetismo

## Kanpo estekak

* Datuak: Q152545
# Analema

Astronomian, analema (grezieratik: ἀνάλημμα, "eguzki-erlojuaren idulkia") zeruko gorputz batek (normalean Eguzkiak) zeruaren esferan duen batez besteko posiziotik aldentzen denean osatzen duen kurba da. Gehienetan, terminoa Eguzkiak urtean zehar betetzen dituen posizioek zeruan marrazten duten irudia izendatzeko erabiltzen da.
Kurbak zortzi zenbaki etzanaren forma dauka, Eguzkiaren kasurako, eta Lurretik behatzen bada. Eguzkia beste planeta batzuetatik behatuz gero, formaren itxura beste bat da.

## Kanpo estekak

* Datuak: Q484737
* Multimedia: Analemma / Q484737
# Analgesiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Analgesikoa edo min-kentzailea mina kentzeko edo gutxitzeko erabiltzen den sendagaien multzoa da, potentziaren arabera mailatan sailkatzen direnak. Izan ere, hasierako mailakoak "aspirina" eta parazetamol ezagunak daude, azken mailakoen artean morfina dugun bitartean.
Bestela, nerbio-sisteman non eragiten duten arabera bi multzotan banatzen ditugu, zentralak edo periferikoak alegia.

## Hasierako mailakoak

Hasierako mailako analgesikoak edo txikiagoak opioaren familiakoak ez direnak ditugu, alde batetik aspirina eta antiinflamatorio ez esteroideoen (AIEE) multzokoak eta bestetik parazetamol eta metamizol ezagunak.

## Azken mailakoak

Azken mailako analgesikoak edo handiagoak opioaren familiakoak dira:
* Tramadol
* Fentanilo
* Buprenorfina
* Oxikodona
* Morfina

## Laguntzaileak

Min kronikoa tratatzeko, bestelako sendagai laguntzaileak erabiltzen dira analgesikoekin batera, ohikoenen artean Karbamazepina, Gabapentina, Pregabalina eta Amitriptilina.

## Ikus, gainera

* Anestesia
* MOEren eskailera analgesikoa

## Erreferentziak

* ↑ Euskalterm: [Traumatologia Hiztegia] [2017]
* ↑ Euskalterm: [Hiztegi terminologikoa] [2010]

## Kanpo estekak

* Datuak: Q173235
* Multimedia: Analgesics / Q173235
# Analfabetismo

Analfabetismoa idazteko eta irakurtzeko ezgaitasuna da, normalean ikasketa faltagatik ematen dena. Derrigorrezko eskolatzea duten herrialdeetan, biztanle bakoitzeko analfabeto kopuru gutxien dutenak dira.
Hala ere, herrialde batzuetan irakurrizko ulermen eskasa gerta daiteke, nahiz eta analfabetismo maila txikia izan.

## Analfabetismoa eta garapena

Zaila da herri batek garapen ekonomikoa eta industriala lortzea, analfabetismo maila handia badu. 1978an 800 bat miloi analfabeto zeuden munduan, eta horietatik 500 miloi, hau da, % 60, emakumezkoak ziren. Analfabetismoaren eta garapenaren arteko harremana garbi ikus daiteke Sobietar Batasuna izaneko herrietan eta Estatu Batuen kasuan: lehenengoan tsarren garaian analfabetismoa % 76 zen, 1981 urtearen inguruan % 2; Estatu Batuetan 1870ean biztanleriaren % 20 analfabetoa zen, eta gaur egun, SESBaren kopuru bera.
UNESCOren datuen arabera, analfabetismoa gorantz doa: Afrikan % 85 dira analfabeto, Nepalen % 95...

## Ikus, gainera

* Analfabetismo funtzional
* Alfabetatzea

## Kanpo estekak

* (Ingelesez) Analfabetismoaz UNESCOren webgunean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q485100
* Multimedia: Illiteracy / Q485100
# Analisi (argipena)

Analisi hitzak adiera eta erabilera zenbait ditu. Orokorrean, osotasun bat (egitura bat, substantzia bat) ezagutzeko hori osatzen duten zati, atal eta osagaien azterketa zehatza adierazten du. Analitiko analisiari dagokiona adierazten du. Sintesi kontzeptuarekin kontrajarria dago. Zehatzago:
* kimika analitikoa, osagai kimikoen banaketa aztertzen duena;
* AMIA analisia, enpresa baten ahuleziak eta indarguneak aztertzen dituena;
* ABC analisia, izakinak sailkatzeko teknika bat;
* estatistikan maiz erabiltzen da datu-multzo batean egon daitezkeen joerak, atalak eta erregulartasunak aurkitzeko prozedurak izendatzeko,
** korrespondentzia-analisia,
** bariantza-analisia,
** osagai nagusien analisia,
** erregresio-analisia;
* ekonomian, kostu-mozkin analisia, proeiktu batek ekarriko dituen kostuak eta mozkinak xehetu eta neurtzen dituena;
* bizi zikloaren analisia;
* sareen korronteen analisia.
# Analisi erreal

Analisi erreala, zenbaki errealak, zenbaki errealen segidak, zenbaki errealen serieak eta funtzio errealak aztertzen dituen matematikaren adarra da.
Hauek dira, analisi errealak aztergai dituen segida, serie eta funtzioen propietateetako batzuk: limitea, konbergentzia, jarraitutasuna, deribagarritasuna eta integragarritasuna.
Analisi erreala izena erabiltzen da, analisi konplexutik bereizteko; analisi konplexua zenbaki konplexuak eta horien funtzioak aztertzeaz arduratzen baita.
# Aguilares (El Salvador)

Aguilares El Salvadorko San Salvador departamenduko udalerri bat da. 32.72 km²ko azalera du eta 2007ko erroldaren arabera 21267 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2289978
* Multimedia: Aguilares, El Salvador / Q2289978
# Aguilarita

Aguilarita mineral bat da.

## Ezaugarriak

Aguilarita elementu kimiko mineralaren formula kimikoa hau da: Ag₄SeS. Sistema ortorronbikoaren arabera sortzen ditu kristalak.

## Erreferentziak

* ↑ (Ingelesez) «Aguilarit: [Mineral information, data and localities.» www.mindat.org (Noiz kontsultatua: 13-05-2019).
* ↑ (Ingelesez) «Aguilarit:Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q398382
* Multimedia: Aguilarite / Q398382
# Aguilasko geralekua

    Ez nahasi Aguilasko geltokiarekin.
Aguilas–El Labradorcico Murtziako Eskualdeko tren geraleku bat da, Águilas udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Aguilas: 29,4 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Jaravia | ◄   ► | Aguilas | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5701183
# Aguilerako hondartza

Aguilerako hondartza, Espainiako Asturias autonomia erkidegoko Gozón udalerrian dagoen hondartza bat da, San Martín de Podes herrian. 75 metro luze ditu.
# Aguilar de la Frontera

Aguilar de la Frontera Kordobako probintziako udalerria da Campiña Sur eskualdean dagoena. 2009ko urtarrilaren 1eko erroldaren arabera herriak 13.746 biztanle zituen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q854444
* Multimedia: Aguilar de la Frontera / Q854444
# Aguilar del Río Alhama

Aguilar del Río Alhama Errioxako udalerria da, 2005ean 668 biztanle zituena.

## Azpiegitura eta garraioak

Automoviles Rio Alhama autobus konpainiak Aguilar Tuterarekin batzen du. Autobus lineak, honako ibilbidea egiten du:
* Aguilar del Río Alhama - Fitero - Cintruenigo - Corella eta Tutera

## Kanpo estekak

* (Gaztelaniaz) Aguilar del Río Alhamako Udalaren webgunea
* Datuak: Q1637495
* Multimedia: Aguilar del Río Alhama / Q1637495
# Aguilasko geltokia

    Ez nahasi Aguilasko geralekuarekin.
Aguilas Murtziako Eskualdeko tren geltoki bat da, Águilas udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Aguilas: 30,5 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Aguilas–El Labradorcico | ◄   ► | | → |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8842735
* Multimedia: Águilas train station / Q8842735
# Aguilar del Alfambra

Aguilar del Alfambra Teruelgo udalerria da.
2009ko urtarrilaren 1eko erroldaren arabera 66 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1657022
* Multimedia: Aguilar del Alfambra / Q1657022
# Aguilcourt

Aguilcourt Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q369171
* Multimedia: Aguilcourt / Q369171
# Amelia (Ohio)

Amelia Ohioko herri bat da. Clermont konderrian kokatua dago. 2010ean 4.801 biztanle zituen, 4,64 kilometro koadrotan banatuta.

## Ikus, gainera

* Clermont konderria

## Kanpo estekak

* Datuak: Q943559
* Multimedia: Amelia, Ohio / Q943559
# Amelia Baldeón Iñigo

Amelia Baldeón Iñigo (Gasteiz, Araba, 1950eko apirilaren 30a) arkeologoa da, Arabako Arkeologia Museoko zuzendari izan zen.

## Biografia

Deustuko Unibertsitatean Historia ikasi zuen. Jose Migel Barandiaranen ikaslea izan zen. Unibertsitatean, arkeologiaz arduratu zen, historiaurreari lotutako indusketa askotan parte hartuz. "Las industrias de piedra del hombre de Neardenthal" tesiarekin, historiaurrean doktoratu zen, Paleolitoan espezializatuta.

### Lan ibilbidea

1975ean, Gasteizko Unibertsitate Eskolako irakasle izan zen. Bere jarduera arkeologikoetan Fuente Hoz (Anuntzeta), El Montico de Charratu (Albaita, Trebiñuko konderria) edo Murba (Torre, Trebiñuko konderria) nabarmentzen dira. Atapuercako aztarnategian ere lan egin zuen, Neolitotik Brontze Aroraino, "El Portal de la Cueva Mayor" izenekoan. 4 urtez Arabako Foru Aldundiko Ondare zuzendaria izan zen. Ondoren, Museoen Nazioarteko Kontseiluan parte hartu zuen. Bere lanik eta alderdirik ezagunena 2009ra arte Arabako Arkeologia Museoko zuzendari izan zen garaia. Ondoren, Arabako Armeria Museoko zuzendari gisa lan egin zuen, 2013. urtean erretiratu zen arte.
Munibe zientzia-aldizkariaren erredakzio-batzordeko kidea izan zen. Arabako lehendakaria da Euskalerriaren Adiskideen Elkartean.

## Sariak eta aintzatespenak

* 2008an hiriko urrezko domina jaso zuen Gasteizko lehen emakumea.

## Erreferentziak

* 1 2 3 «Amelia Baldeón Iñigo» ArqueologAs.
* ↑ Amelia Baldeón: "Nuestra colección arqueológica está entre las grandes de la península".. .
* ↑ «Amelia Baldeón Iñigo» Dialnet.
* ↑ [http://araba.eus/publicar/arkeo/3.%20KUKUMA.pdf El yacimiento epipaleolítico de Kukuma Un asentamiento de cazadores-recolectores en la Llanada Alavesa (Araia, Alava). ].
* ↑ «Baldeón Iñigo, Amelia - Auñamendi Eusko Entziklopedia» aunamendi.eusko-ikaskuntza.eus.
* ↑ «Elkarrizketa: Amelia Baldeón Iñigo» www.euskonews.eus.
* ↑ [http://www.man.es/man/dam/jcr:6ff64773-21a0-42cb-b9dd-0fd4651c89c0/man-bol-2017-35-203.pdf El Museo de Arqueología de Álava. Del coleccionismo anticuario al Museo BIBAT. ].
* ↑ «Baldeón y Knörr reciben la Medalla de Oro «por su amplísima cultura y su trabajo»» El Correo 2008-08-06.

## Kanpo estekak

* Datuak: Q110972944
# Amelia

Amelia Italiako udalerri bat da. Terniko probintzian kokatuta dago, Umbria eskualdean. 11.547 biztanle ditu, 132,5 kilometro koadroko azaleran banatuta.

## Mugakideak

Ameliak honako udalerri hauekin egiten du muga:
Alviano Attigliano Avigliano Umbro Giove Guardea Lugnano in Teverina Montecastrilli Narni Orte Penna in Teverina

## Kanpo estekak

* Datuak: Q6238
* Multimedia: Amelia / Q6238
# Amel

Amel, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 5.440 biztanle ditu.
Amel (frantsesez: Amblève; valonieraz: Ambleve) Belgikako komunitate alemanaren barruan dago eta alemana hitz egiten den 9 udalerrietako bat da.

## Erreferentziak

* ↑ Direction générale Statistique et Information économique. 2011ko errolda

## Ikus, gainera

* Hizkuntza erraztasunak dituzten udalerriak

## Kanpo estekak

* Datuak: Q159868
* Multimedia: Amel / Q159868
# Ameland

Ameland (entzun) Herbehereetako Frisiako herria da. 2010eko urtarrilaren 1eko erroldaren arabera, herriak 3.503 biztanle zituen.

## Ikus, gainera

* Frisia

## Kanpo estekak

* (Nederlanderaz) Udalaren webgunea.
* Datuak: Q208259
* Multimedia: Ameland / Q208259